stanford-oval/wikipedia huggingface dataset:
קאלמי ברוך
ביוגרפיה

קאלמי ברוך נולד ב-26 בדצמבר 1896 בסרייבו, לאחת המשפחות הספרדיות העתיקות ביותר בבוסניה. הוא למד בבית ספר יסודי בעיירה וישגראד במזרח רפובליקה סרפסקה דהיום. סיים לימודיו בבית הספר התיכון בסרייבו. את לימודיו האקדמיים ואת הדוקטורט שכותרתו: "Der Lautstand des Judenspanischen in Bosnien" (הגאי השפה הספרדית-יהודית בבוסניה) סיים ברוך באוניברסיטת וינה. הוא לימד בגימנסיה הראשונה של סרייבו והיה היחיד בחצי האי הבלקאני שקיבל מלגה מממשלת ספרד ללימודי פוסט-דוקטורט במרכז ללימודים היסטוריים במדריד (9/1928).
במשך שנים שיתף ברוך פעולה עם כתבי עת העוסקים בבלשנות ובספרות מיוגוסלביה ומאירופה, כגון "סרפסקי קנייז'בני גלסניק" (Српски књижевни гласник) ו"מיסאו" (Мисао), שניהם מבלגרד ו"רוויסטה דה פילולוחיה אספניולה" (Revista de filología española) ממדריד. הוא עבד גם עם המכון הבלקני (Балкански институт), עם אוניברסיטת בלגרד ועם האקדמיה המלכותית הספרדית. ברוך תרגם מספרדית לסרבית (אנריקה לרטה (Enrique Larreta): "תהילתו של דון רמירו", "חיים בתקופת פליפה השני", "נרודנה פרוסבטה" (Народна просвета), בלגרד, 1933; חוסה אוסטאסיו ריברה (Jose Eustasio Rivera): "ורטלוג" (Вртлог), "מינרווה" (Минерва), סובוטיצה-בלגרד, 1953 ...).
ברוך הציג וערך ביקורת ספרות על הספרות הספרדית בת תקופתו, הפחות מוכרת ברחבי יוגוסלביה. ברוך פרסם עבודות בבלשנות השוואתית, ביקורות על ספרי לימוד של שפות ועבודות מחקר בלשניות, עם דגש על השפות הרומאניות. ברוך חשף, תיעד וחקר וריאציות לשוניות של השפה הספרדית-יהודית ובמיוחד רומנסות ברחבי בוסניה, בפרישטינה (Приштина) ובסקופיה (Скопје). הוא שימש כאחד מעמודי התווך של "פרגלד" (Преглед/Pregled) כתב עת בעל אוריינטציה שמאלנית מסרייבו וכמקור סמכותי עבור שבעונים קהילתיים: "יברייסקי ז'יבוט" (Јеврејски живот/Jevrejski život) ו"יברייסקי גלאס" (Jeврејски глас/Jevrejski glas) וכמו כן עבור העמותה התרבותית-חינוכית "לה בנבולנצייה" (Ла Беневоленција/La Benevolencija). ברוך שיתף פעולה עם פרופ' ארנסטו חימנס קבאיירו (Ernesto Giménez Caballero), עם ד"ר איוו אנדריץ', עם איסידורה סקוליץ', עם הרב ד"ר מוריץ לוי, עם לאורה פאפו, ועוד. הוא שלט בעשר שפות וכתב על-פי רוב בסרבית (סרבו-קרואטית), ולאחר מכן בלאדינו, בספרדית, בצרפתית ובגרמנית.
בשנות ה-30 נחשב ברוך לאינטלקטואל בעל דעות שמאלניות, מן המפורסמים בממלכת יוגוסלביה. הוא שם דגש על תלמידים בעלי רקע סוציו-כלכלי ירוד, על השכלת מעמד הפועלים ועל סובלנות בין-אתנית, לחם באנטישמיות וארגן תמיכה בלתי מסויגת ברפובליקנים של מלחמת האזרחים בספרד. הוא גם כיהן בכמה תפקידים בתנועה הציונית ובמיוחד במוסדות החינוכיים של הקהילה.
ברוך נספה במחנה הריכוז ברגן-בלזן.
עבודותיו

עבודותיו המפורסמות ביותר:
רומנסות ספרדיות של יהודי בוסניה (Španske romanse bosanskih Jevreja);
El Judeo-Español de Bosnia;
היהודים בבלקנים ושפתם (Jevreji na Balkanu i njihov jezik);
ספרד בתקופתו של רמב"ם (Španija u doba Majmonidesovo);
ספרד של פיליפ השני (Španija Filipa II);
ספרד בספרותו של דור אחד (Španija u književnosti jedne generacije);
מיגל דה אונמונו;
מקורותיה האיסלאמיים של הקומדיה האלוהית של דנטה (Islamski izvori Danteove Božanske komedije).
ביבליוגרפיה

ביבליוגרפיות מוסמכות ברחבי העולם אשר עוסקות בתרבות הלאדינו ובמיוחד בשפה הספרדית-יהודית, כוללות את הביבליוגרפיה של ברוך. ב-1971 באוניברסיטת פנסילבניה שבפילדלפיה פרופ' סמואל ארמיסטד (Samuel Armistead) ופרופ' יוסף סילברמן (Joseph Silverman) תרגמו לאנגלית את רומנסות הספרדיות של יהודי בוסניה (Spanish Ballads [Romances] of the Bosnian Jews ). בישראל כתבו עליו בהרחבה ג'ני לבל, צבי לוקר, דינה קטן בן-ציון, דוד אלבחרי, אנה שומלו, קרינקה וידקוביץ' פטרוב ואלכסנדר ניקוליץ'.
הפנייה

ספרים הכוללים את עבודותיו הנבחרות של ברוך:
מסות ומאמרים מן הספרות הספרדית (Eseji i članci iz španske književnosti), סבייטלוסט ( Свјетлост/Svjetlost) סרייבו, 1956 (סרבית);
עבודות נבחרות (Izabrana djela), סבייטלוסט, סרייבו, 1972 (סרבית);
Selected Works on Sephardic and Other Jewish Topics, Shefer Publishers, ירושלים, 2005, ISBN 965-90790-0-1 ו-9789659079018 ISBN, שפר ומרכז משה דוד גאון לתרבות הלאדינו באוניברסיטת בן-גוריון בנגב, 2007 (אנגלית).
קוליברי לבן-זקן

| קוליברי לבן-זקן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: קוליבריים
סוג:: Phaethornis
מין:: קוליברי לבן-זקן
שם מדעי
 Phaethornis hispidus ‏1846
תחום תפוצה


קוליברי לבן-זקן (שם מדעי:  Phaethornis hispidus) הוא מין של עוף ממשפחת הקוליבריים החי באמריקה הדרומית. הקוליברי תואר בידי החוקר ג'ון גולד ב-1846.
מאפיינים

אורכו של הקוליברי לבן הזקן 13 עד 14 סנטימטרים ומשקלו 4 עד 6 גרמים. הקוליברי לבן הזקן בעל נוצות בצבע חום ובמרכז הצוואר יש פס  בצבע לבן שנראה כמו זקן וזה מקור שמו. הנקבה דומה לזכר אך בעלת כנפיים קצרות יותר. הקוליברי לבן הזקן חי ביערות הגשם של אמריקה הטרופית במדינות בוליביה, ברזיל, קולומביה, אקוודור, פרו וונצואלה אך גם בסראדו וניזון כמו שאר הקוליבריים מצוף פרחים וגם מפרוקי-רגליים קטנים. עונת הרבייה של הקוליברי לבן הזקן לא קבועה והנקבה בונה קן בצורת חרוט בו היא מטילה 2 ביצים. מצב השימור של הקוליברי לבן הזקן על פי הרשימה האדומה של IUCN הוא ללא חשש עקב טווח תפוצה נרחב ונוכחתו באזורים מוגנים רבים.
הערות שוליים

↑  קוליברי לבן-זקן באתר הרשימה האדומה של IUCN
קוליברי מרהיב-זנב

| קוליברי מרהיב-זנב |
| --- | --- |
 קוליברי מרהיב-זנב
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוליבראים
תת־סדרה:: תרופודה
משפחה:: קוליבריים
סוג:: Loddigesia 
מין:: קוליברי מרהיב-זנב
שם מדעי
 Loddigesia mirabilis ‏בורסייה, 1847
תחום תפוצה


קוליברי מרהיב-זנב (שם מדעי: Loddigesia mirabilis) הוא מין של עוף ממשפחת הקוליבריים המצוי בטבע בהרי האנדים והוא המין היחידי בסוגו.
מאפיינים

אורך הקוליברי 15 ס"מ (בינוני ביחס לקוליברים) והוא בעל נוצות ססגוניות עם חזה בהיר, פס שחור לאורכו, סנטר עם "זקן" בצבע ירוק בהיר נוצץ, וכיפה כחולה. הגוף ירוק בהיר עד הכנפיים והצוואר החומים והבטן הלבנה. מאחורי הגוף נפרש זנב ארוך מאוד המסתיים בשני גדילים מעוגלים.
קוליברי זה אנדמי לפרו והוא בעל נוצות קישוט ארוכות המקשות עליו לעוף מפרח לפרח במטרה להיזון מהצוף. הנוצות של הזנב מושכות נקבות, וכאשר נקבות מגיעות לזכרי הקוליברי הוא מרקד באוויר ומרטיט את כל הנוצות בעודו עף. הנקבות לעומת הזכרים דהויות וחסרות זנבות ארוכים.
הקוליברי נמצא בסכנה עקב מקום המגורים המוגבל שלו, אוכלוסייה קטנה וכריתת היערות הפוגעת ביער.
הערות שוליים

↑  קוליברי מרהיב-זנב באתר הרשימה האדומה של IUCN
קואי

| --- | --- |
 מדינות:  הודו
 אזורים:  אסיה
 דוברים:  645,000 
 שפת אם:  941,000 (2011)
 כתב:  אלפבית אודיה
 משפחה:  דראווידית דרומית - מרכזית גונדי - קואי קובי - קואי קואי
 לאום:  הודו הודו
 קוד ISO 639-3:  uki 
 ראו גם:  שפה • כתב • רשימת שפות
 
אישה משבט הקהונד
קואי (באנגלית: Kui; בקואי: କୁଇ) היא שפה דראווידית דרומית-מרכזית שבטית. השפה מדוברת באזור אודישה שבהודו והיא אחת משתי השפות המדוברות על ידי שבט הקהונד יחד עם קובי. השפה נמצאת במקום ב29 מבין השפות המדוברות ביותר בהודו נכון לשנת 1991. השפה קרובה לשפת הגונדי והקובי.
הגיית השפה > תנועות

בקואי יש חמש תנועות קצרות וחמש תנועות קצרות, המאפיין המרכזי של השפות הדראווידיות. בטבלה התנועות רשומות באלפבית פונטי בינלאומי על מנת להקל על קריאתן.
|  | תנועות  | תנועות  | תנועות  | תנועות  | תנועות  | תנועות  |
| --- | --- | --- | --- | --- | --- | --- |
|  | קדמיות | קדמיות | מרכזיות | מרכזיות | אחוריות | אחוריות |
| סגורות | i i | iː ī |  |  | u u | uː ū |
| אמצעיות | e e | eː ē |  |  | o o | oː ō |
| פתוחות |  |  | a a | aː ā |  |  |
הערות שוליים

↑  "Statement 1: Abstract of speakers' strength of languages and mother tongues - 2011". www.censusindia.gov.in. Office of the Registrar General & Census Commissioner, India. נבדק ב-2018-07-07.
| שפות דראווידיות |
| --- | --- | --- |
| דרומיות | טמילית • מלאיאלאם • קוטה • קודאגו • קאנדה • טולו • מלאיאלאם יהודית • קודאבה טאק • באדאגה • הולייה • קורומבה אטאפדי • טודה • קומבארן • קורומבה קאנדה • מודוגה • אירולה • שולאגה • בטה קורומבה • קאיקאדי • ירוקאלה • ג'סרי • פאניה • אוראלי • מאלארית • קוראגה • בלארי • קאלאנדי • קאניקארית • מולו קורומבה • קאדאר • קונדובאדי • מאלאסאר • מאלה מאלאסאר • קוריצ'ייה • אראנאדאנית • מאלאבדאנית • פאלייאנית • הראבאלאנית • אולאטאנית • ווייאנאד צ'טי • קאקאלה |  |
| דרומיות - מרכזיות | גונדי • מריה • קואי • קונדה • טלוגו • קויה • פנגו • מאנדה • נגארצ'אל • קובי |  |
| מרכזיות | קולאמי • אולארי • דורווה • נאיקי |  |
| צפוניות | קורוך • מאלטו • ברהואי |  |
| לא מסווגות | באזיגאר • וישאבאן • מאלאקוראבאן • אלאר |  |
| --- | --- |
בקרת זהויות :  NLI: 987007548484105171  LCCN: sh85073375 
ערך זה הוא קצרמרבנושא שפות ובנושא הודו. אתם מוזמנים לתרום לוויקיפדיה ו.
קוטינה

| --- | --- |
המפעל הפטרו-כימי בקוטינה (2011)
המפעל הפטרו-כימי בקוטינה (2011)
 מדינה:  קרואטיה קרואטיה
 מחוז:   סיסאק-מוסלאבינה
 שפה רשמית:  קרואטית
 שטח:  294.34 קמ"ר
 גובה:  149 מטרים
 אוכלוסייה:  ‏
  ‑ בעיירה:  19,601 (31 באוגוסט 2021)
  ‑ במטרופולין:  22,760 (2011)
  ‑ צפיפות:  77 נפש לקמ"ר (2011)
 קואורדינטות:  45°28′45″N 16°46′37″E﻿ / ﻿45.47917°N 16.77694°E﻿ / 45.47917; 16.77694
 אזור זמן:  UTC +1
 http://www.kutina.hr
  מפת מיקום  מפה מפורטת   (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי קוטינה(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי קוטינה  he tabBackground:;tabBorder:#aaa;defaultTab:0;
קוּטִינָה (בקרואטית: Kutina) היא עיירה ורשות מקומית השוכנת במחוז סיסאק-מוסלאבינה (אנ')
שבמרכז קרואטיה.
היסטוריה

היישוב מתועד לראשונה בכתובים ב-1256, עת נשלט האזור על ידי בלה הרביעי, מלך הונגריה. ב-1548 נכבשה העיירה על ידי צבאותיו של סולימאן הראשון, סולטאן האימפריה העות'מאנית. לאחר מלחמת האימפריה העות'מאנית-הליגה הקדושה (1683–1699) עברה קוטינה לחזקת ממלכת הבסבורג מתוקף הסכם קרלוביץ אשר סיים את המלחמה. העיירה נכללה בשטח הספר של הממלכה והתיישבו בה אנשי צבא, רופאים ואומנים.
בהמשך נשלט האזור על ידי האימפריה האוסטרו-הונגרית ולאחר מלחמת העולם הראשונה עברה קוטינה לחזקת ממלכת הסרבים, הקרואטים והסלובנים אשר שינתה בהמשך את שמה לממלכת יוגוסלביה. העיירה הפכה מרכזו של אזור חקלאי ולצידו אזור תעשייה פטרוכימית. העיירה שוכנת על קו מסילת הברזל מזאגרב לבלגרד. ב-6 באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. בהמשך נמסר אזור קוטינה לחזקת ממשלת הבובות של האוסטאשה. בספטמבר 1944 שוחררה העיר על ידי כוחות הפרטיזנים של טיטו. לאחר המלחמה נכללה קוטינה בשטחי הרפובליקה הפדרלית הסוציאליסטית של יוגוסלביה ובראשית שנות ה-90 של המאה ה-20, לאחר התפרקות יוגוסלביה עברה לחזקת קרואטיה.
הקהילה היהודית

יהודים התיישבו בעיר בשלהי המאה ה-17. המידע על מתיישבים ראשונים אלו הוא מועט ומעריכים כי היו אלו רופאים צבאיים ופקידים שהגיעו לאזור הספר של ממלכת הבסבורג. בתקופה זו הוקם בית עלמין לקהילה וב-1834 נחנך בית תפילה. בראשית המאה ה-20 כיהן כרב הקהילה ד"ר יוליוס גולדשטיין. ב-1914 מנתה הקהילה 148 נפשות. בשנה זו נחנך מבנה בית הכנסת המרכזי של הקהילה.
בני הקהילה היו סוחרי טקסטיל, עורות ויינות וכן נמנו סוחרים זעירים במוצרי סדקית. בשנות העשרים של המאה ה-20 הוקמה אגודת נוער ציונית בשם "ירדן".
מספר מועט של משפחות שהתגוררו בכפרי הסביבה כגון נובסקה(אנ'), פופובאצ'ה(אנ') וצ'אזמה(אנ') השתייכו לקהילה זו. גם יהודי הכפר ווֹלוֹדֶר(אנ') השתייכו לקהילת קוטינה. הקהילה נוסדה במחצית השנייה של המאה ה-18 ובהמשך הוקם בית עלמין יהודי. ב-1873 פסק השימוש בבית העלמין ולא ניתן עוד לאתר את שרידיו.
ב-1926 הגיעה קהילת קוטינה לשיא גודלה ומנתה 200 נפשות. בפרוץ מלחמת העולם השנייה התגוררו בקוטינה 130 יהודים. לאחר כיבוש יוגוסלביה על ידי גרמניה הנאצית ומסירת האזור לחזקת ממשלת הבובות של האוסטאשה, הוחל ברדיפות יהודים. בני הקהילה גורשו למחנות ההשמדה ורובם המוחלט נרצחו. ב-1947 התגוררו בקוטינה 3 יהודים.
ב-1947 הופקע מבנה בית הכנסת על ידי השלטונות היוגוסלביים. ב-1969 נהרס המבנה, ועל השטח הוקם מרכז מסחרי. שרידי בית העלמין נותרו בפאתי העיירה. נכון ל-2006 היה בית העלמין לא מתוחזק, ושכן באזור בעל צמחייה עבותה. במקום אותרו כ-80 מצבות אשר הקדומות שבהן תוארכו למאה ה-17. הכיתוב על המצבות היה בגרמנית, בעברית ובסרבו-קרואטית. נגרמו בו נזקים רבים, ורבות מהמצבות הושחתו או נבזזו לשימוש משני.
הערות שוליים

↑  מפקד האוכלוסין בקרואטיה (2011), באתר הלשכה המרכזית לסטטיסטיקה בקרואטיה (באנגלית).
1 2 3  הקהילה היהודית בקוטינה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 293.
↑  שמואל ספקטור, ג'פרי ויגודר, Encyclopedia of Jewish Life Before and During the Holocaust: K-Sered, הוצאת אוניברסיטת ניו יורק, 2001, עמוד 693, אוחזר ב-21 ביולי 2018 (באנגלית).
↑  קהילת וולודר, באתר Jewish Cemetery Project (באנגלית).
1 2  קהילת קוטינה, באתר Jewish Cemetery Project (באנגלית).
↑  ביתה הכנסת בקוטינה, באתר bib.irb.hr (באנגלית).
↑  אתרי מורשת יהודית בקרואטיה (2006), באתר heritageabroad.gov, עמוד 18 (באנגלית).
| --- | --- |
בקרת זהויות :  NLI: 987007533463905171  VIAF: 234628724   WorldCat (עם VIAF): 234628724
קוליברי מקושט

| קוליברי מקושט |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוליבראים
תת־סדרה:: תרופודה
משפחה:: קוליבריים
סוג:: קוליברי צ'וקוטה
מין:: קוליברי מקושט
שם מדעי
 Lophornis ornatus ‏בודארט, 1783
תחום תפוצה


קוליברי מקושט (שם מדעי: Lophornis ornatus) הוא מין עוף קטן ממשפחת הקוליבריים החי בטבע ביערות אמריקה הדרומית. הוא חי במזרח ונצואלה, טרינידד, גיאנה ובצפון ברזיל. הוא שוכן ביערות פתוחים, גינות שונות ואפילו בערים גדולות.
מאפיינים

זהו מין קטן שאורכו הממוצע 6.6 ס"מ והמשקל 2.3 גרם. המקור קצר וישר בצבע אדום שחור והגוף מקושט, כשמו (אצל הזכרים), בציצה ארגמנית עם עורף ירוק-נחושתי וסנטר וצוואר ירוקים שמעליהם פס שחור. אזור השת לבן, בצידי הצוואר נוצות פרחוניות כתומות המזכירות צינורות של פרחים במראם, הזנב אדמוני זהוב, הכנפיים סגולות והרגליים אפורות. לזכר ישנו שק מתחת לצוואר וציצות הראש והזנב יכולות להתנועע, במטרה להרשים את הנקבות.
הנקבה לעומת זאת עמומה למראה וצבעה ירוק עם פס לבן לאורך הגב וגחון כתום והבטן בהירה.
הקוליבריים ניזונים רק מצוף פרחים וכן מחסרי חוליות קטנים שהם תופסים, בעיקר בשביל הגוזלים שלהם. הנקבה מטילה 2 ביצים בקן עשוי מקורי עכביש והגוזלים גדלים במהירות. הקוליברי יכול לעוף בשונה מכל ציפור אחרת, כשהכנפים שלו מנפנפות עד 10,000 פעם בדקה והם יכולות להסתובב עד לאחורה ובמהירות מרשימה. למעשה עקב גודלם, צבעיהם וצורת התעופה שלהם ניתן לחשוב מרחוק שהם חרקים.
מצב השימור של הקוליברי הוא ללא חשש.
הערות שוליים

↑  קוליברי מקושט באתר הרשימה האדומה של IUCN
צעצוע של סיפור בקיצור

| --- | --- |

לוגו הסדרה באנגלית
 מבוסס על:  צעצוע של סיפור
 יוצרים:  אולפני פיקאסר
 כותבים:  ג'ון לאסיטר 
 בימוי:  גארי ריידסטרום, אנגוס מקליין, מארק וולש
 מדבבים:  טום הנקס, טים אלן, ג'ף פידג'ן, ג'ון רצנברגר, וואלאס שון, בלייק קלארק, ג'ואן קיוזאק, דון ריקלס, אסטל האריס, ג'ודי בנסון, טימותי דלטון, ג'ף גרלין, קריסטן שאל, בוני האנט, זואי לוין, מייקל קיטון, אמילי האן, לורי אלן
 מדבבים בעברית:  דרור קרן, אלון נוימן, אבי אוריה, גיא רושיניאק, עמי מנדלמן, ליאור זוהר, יהודה אפרוני, נועה גורן, שרה וינו-אלעד, שמעון כהן, דב רייזר, ציפי מור, אתי שילוני, ליאת הר לב, אלברט כהן, יובל סגל, יובל ינאי, לורן סביר, רונה בקרמן, בר סביר, בועז קונפורטי, סאן ספיר, חגית דסברג, שאול עזר
 ארץ מקור:  ארצות הברית ארצות הברית
 שפות:  אנגלית (דובב לשפות נוספות, ביניהן עברית)
 מספר פרקים:  3
 הפקה
 חברת הפקה:  אולפני פיקסאר
 אורך פרק:  6-7 דקות
 שידור
 רשת שידור:  ערוץ דיסני
 תקופת שידור מקורית:  24 ביוני 2011 – 14 בספטמבר 2012
 קישורים חיצוניים
 אתר רשמי
 
צעצוע של סיפור בקיצור (באנגלית: Toy Story Toons) היא סדרת סרטים קצרים באנימציה ממוחשבת המבוססים על הזיכיון "צעצוע של סיפור". הסרטים מתרחשים באופן כרונולוגי אחרי הסרט "צעצוע של סיפור 3", בביתה של בוני, שאנדי העביר אליה את צעצועיו. הסרטים "חופשה בהוואי" ו"פעמיים באז בבקשה" הופצו בשנת 2011, והסרט "חיית מסיבות" הופץ בשנת 2012. הסרטים הקצרים הוצגו בהתחלה לפני הקרנת סרטי דיסני, ומאוחר יותר שודרו בערוץ דיסני. סרט רביעי בשם "Mythic Rock" היה מתוכנן להיות משודר בשנת 2013.
הסרטים > חופשה בהוואי

הסרט בוים על ידי גארי ריידסטרום והוקרן לראשונה בארצות הברית ב-24 ביוני 2011 לפני הקרנת הסרט "מכוניות 2".
חופשת החורף של בוני הגיע, ולכן היא נוסעת לחופשה להוואי למשך שבוע יחד עם אימה. הצעצועים שמחים לקבל שבוע של חופש בלי בוני, אבל מסתבר שברבי וקן גם רצו להצטרף לחופשה, ולכן הם התחבאו בתיק הגב של בוני במטרה להגיע דרכו להוואי איתה. לצערו של קן, בוני משאירה את תיק הגב שלה בחדרה ולא לוקחת אותו להוואי. ברבי מספרת לוודי שקן תכנן כל פרט בחופשה, ואפילו תכנן את המקום בהוואי בו הם יתנשקו בפעם הראשונה, דבר הגורם לצעצועים ליצור הוואי פרטית רק בשביל ברבי וקן. לאחר מספר "הרפתקאות" שהם עברו בהוואי, קן וברבי מתנשקים לראשונה בשלג בעת זריחת השמש, כפי שקן תכנן שיקרה בהוואי. בסיום הסרט, ברבי וקן מחליקים לתוך הקרח, ושאר הצעצועים נאלצים לייבש את קוביית הקרח הענקית בה הם נתקעו.
הסרטים > פעמיים באז בבקשה

הסרט בוים על ידי אנגוס מקליין והוקרן לראשונה בארצות הברית ב-23 בנובמבר 2011 לפני הקרנת הסרט "החבובות".
במסעדת מזון מהיר נמצאת גרסה מוקטנת של באז שנות-אור, אשר מחליפה את מוקמו בתוך תיקה של בוני. כשחבריו של באז האמיתי מגלים את זה הם עושים הכל בשביל להציל אותו, בזמן שבאז תקוע במפגש רעים עם צעצועי ארוחות ילדים שננטשו במסעדה.
הסרטים > חיית מסיבות

הסרט בוים על ידי מארק וולש והוקרן לראשונה ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד.
רקס, בובת הדינוזאור, מוצא את עצמו נשאר מאחור בחדר האמבטיה. בחדר האמבטיה, רקס מתיידד עם צעצועי האמבטיה של בוני, שם הם עורכים מסיבה מוזיקלית.
הדמויות והמדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| שריף וודי | טום הנקס | דרור קרן |
| באז שנות-אור | טים אלן | אלון נוימן |
| חייזר | ג'ף פידג'ן |  |
| האם | ג'ון רצנברגר | אבי אוריה (חופשה בהוואי), עמי מנדלמן (פעמיים באז בבקשה), גיא רושיניאק (חיית מסיבות) |
| רקס | וואלאס שון | ליאור זוהר |
| סלינקי הכלב | בלייק קלארק | יהודה אפרוני |
| ג'סי | ג'ואן קיוזאק | נועה גורן (חופשה בהוואי, חיית מסיבות), שרה וינו-אלעד (פעמיים באז בבקשה) |
| מר ראש תפוד | דון ריקלס | שמעון כהן (חופשה בהוואי), דב רייזר (חיית מסיבות) |
| גברת ראש תפוד | אסטל האריס | ציפי מור (חופשה בהוואי), אתי שילוני (פעמיים באז בבקשה, חיית מסיבות) |
| ברבי | ג'ודי בנסון | ליאת הר לב |
| מר קיפודי | טימותי דלטון | אלברט כהן (חופשה בהוואי), יובל סגל (פעמיים באז בבקשה), דב רייזר (חיית מסיבות) |
| באטרקאפ | ג'ף גרלין | יובל ינאי |
| טריקסי | קריסטן שאל | לורן סביר |
| דולי | בוני האנט | רונה בקרמן |
| אפונה | זואי לוין | בר סביר |
| קן | מייקל קיטון | בועז קונפורטי |
| בוני | אמילי האן | בר סביר |
| אמא של בוני | לורי אלן | רונה בקרמן (חופשה בהוואי), סאן ספיר (פעמיים באז בבקשה), חגית דסברג (חיית מסיבות) |
| צ'אקלס הליצן | באד לאקי | שאול עזר |
ראו גם

צעצוע של סיפור (זיכיון)
צ'ריטי וייקפילד

| --- | --- |

 לידה:  18 בספטמבר 1980 (בת 44) רויאל טנברידג' וולס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  בית הספר לדרמה באוקספורד  Bexhill College 
 פרופיל ב-IMDb
 
צ'ריטי וייקפילד (באנגלית: Charity Wakefield; נולדה ב-18 בספטמבר 1980) היא שחקנית אנגלייה.
ביוגרפיה

וייקפילד נולדה בסאסקס שבאנגליה. כשהייתה תינוקת עברה עם אמה, קרוליין, לספרד לעיר ל'אמפויה (L'Ampolla) שבקטלוניה. הן חזרו לאנגליה כשהייתה בת ארבע. לווייקפילד יש אחות למחצה בשם אוליביה. סבה מצד אמה היה השחקן ג'יימס הייטר (אנ').
וייקפילד למדה בקולג בקסהיל, ובין השנים 2000 ל-2003 למדה משחק בבית הספר לדרמה באוקספורד. בנוסף למשחק היא גם מנגנת בכינור ויש לה קול סופרן.
הופעת הבכורה של וייקפילד על המסך הייתה בשנת 2004 בסרט "(Past Present Future) Imperfect". היא כיכבה בהפקה של BBC One של אגדות ילדים בפרק "רפונזל", בה גילמה דמות של שחקנית טניס צעירה בשם "רפונזל". היא שיחקה גם בדרמה "חדר מיון 1907".
בתיאטרון הופיעה וייקפילד במחזה "Yesterday Was a Weird Day" העוסק בפיגועים בלונדון שהתרחשו בשנת 2005. היא שיחקה בתפקיד קונסטנס במחזה "שלושת המוסקטרים" בתיאטרון בריסטול אולד ויק, ובתפקיד איליין במחזה "הבוגר" בתיאטרון ניו ויק. היא זכתה לשבחים על הופעתה בתפקיד סוזן במחזה "Baby with the Bathwater" שהוצג בתיאטרון אולד רד ליון.
ב-2008 השתתפה בסיבוב הופעות בהפקה מחודשת של המחזה "המעגל" מאת סומרסט מוהם בפסטיבל התיאטרון של צ'יצ'סטר. עוד ב-2008 שיחקה בפיילוט לסדרה הקומית "פרדי". וייקפילד הופיעה בסדרת הדרמה "Any Human Heart" של ערוץ 4, ושיחקה בתפקיד הראשי בסרט האפל הבריטי "Scar Tissue". במרץ 2012 לוהקה לסדרה "Mockingbird Lane", חידוש של הסדרה "The Munsters", עבור רשת NBC.
ב-2015 הופיעה וייקפילד בתפקיד מרי בוליין בסדרת הדרמה "וולף הול" של BBC2. עוד שיחקה בדרמה של NBC בשם "The Player" יחד עם פיליפ וינצ'סטר ווסלי סנייפס.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | (Past Present Future) Imperfect | ביני |  |
| 2004 | הקס | Hex | לוסי | בפרק "Life Goes On" |
| 2006 | ג'יין אייר | Jane Eyre | מיס טמפל | בסצנות מבוטלות |
| 2007 |  | Exitz | בילי |  |
| 2007 | רופאים | Doctors | קרול הינטון | בפרק "Personal Services" |
| 2008 | תבונה ורגישות | Sense and Sensibility | מריאן דשווד |  |
| 2008 | אגדות | Fairy Tales | בילי ג'ין ברוק / רפונזל | בפרק "Rapunzel" |
| 2008 |  | The Beachcombers |  | סרט קצר |
| 2008 |  | Casualty 1907 | אתל בנט |  |
| 2008 |  | Burlesque Fairy Tales | גרייס |  |
| 2008 |  | Act of God | לורה |  |
| 2008 |  | The Wonderful World of Freddi Faroubb | יסמין |  |
| 2008 |  | Post-It Love | נערה | סרט קצר |
| 2009 |  | Casualty 1909 | אתל בנט |  |
| 2009 |  | Legally Mad | בריידי האם | פיילוט |
| 2009 |  | Day of the Flowers | איילי |  |
| 2010 |  | Any Human Heart | לאנד פותרגיל | ערוץ הבא |
| 2012 | רציחות במידסומר | Midsomer Murders | רות למברט |  |
| 2012 |  | Scar Tissue | סאם | סרט אפל בריטי |
| 2012 |  | Mockingbird Lane | מרילי מונסטר | NBC |
| 2013 | מיס מארפל | Agatha Christie's Marple | מולי קנדל |  |
| 2015 | וולף הול | Wolf Hall | מרי בוליין |  |
| 2015 | השחקן | The Player | קסנדרה קינג | 9 פרקים |
| 2016 | דוקטור הו | Doctor Who | לוסי פלטשר | בפרק ספיישל חג המולד "The Return of Doctor Mysterio" |
| 2017 | חלום ליל קיץ | A Midsummer Night's Dream | קווינס |  |
| 2017 |  | Kill Switch | מיה פורטר |  |
| 2017 |  | The Halcyon | צ'ריטי למברט | סדרת טלוויזיה |
| 2020 | קתרינה | The Great | ג'ורג'ינה דיימובה | סדרת טלוויזיה |
| 2024 | הסקופ (אנ') | Scoop | הנסיכה ביאטריס |  |
הערות שוליים

1 2 3 4  Levin, Angela (17 במאי 2009). "High hopes for Charity". Daily Mail. נבדק ב-2009-05-20. {{cite web}}:  (עזרה)
↑  Wakefield, Charity - Who's who on UK TV Hello! magazine.
↑  (7 July 2007) Lee Ingleby, Charity Wakefield and Shaun Williamson let down their hair in BBC One's Rapunzel, BBC
↑  (8 August 2007) More historical medical crises ... Casualty 1907 comes to BBC One, BBC
↑  Whitelaw, Emma Laugh - Then thank your lucky stars you weren't born a Dingleberry, Indie London
↑  Freddi: new BBC Four comedy commission BBC Press Office. 2008-09-19
↑  Say Hello to the New Marilyn Munster of Mockingbird Lane
| --- | --- |
בקרת זהויות :  NLI: 987011827763205171  BIBSYS: 8002220  BnF: cb16255773q (data)  ISNI: 0000 0003 7478 0006  LCCN: no2009141020  SUDOC: 143508792  VIAF: 222576212   WorldCat (עם VIAF): 222576212
קוליברי לבן-חזה הררי

| קוליברי לבן-חזה הררי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: קוליבריים
סוג:: קוליברי כחול חזה
מין:: קוליברי לבן-חזה הררי
שם מדעי
 Lampornis castaneoventris ‏גולד, 1851
תחום תפוצה


קוליברי לבן-חזה הררי (שם מדעי: Lampornis castaneoventris) הוא מין של עוף קטן ממשפחת הקוליבריים האנדמי למדינת פנמה. המין תואר ב-1851 בידי החוקר האנגלי ג'ון גולד, כאשר במקור הוא נחשב לתת-מין של Lampornis cinereicauda.
מאפיינים

קוליברי זה מגיע לאורך של 12 ס"מ ולמשקל של 5 עד 6 גרם, מה שהופך אותו לבין הקטנים שבעופות. הוא בעל מקור שחור ארוך ונוצותיו בעלות גוון ירוק-ברונזה בחלק העליון, הראש מעט כהה עם כיפה כחולה-ירוקה, מאחורי העין עובר פס לבן עד העורף והסנטר והחזה לבנים. הבטן אפורה מתכתית והכנפיים והזנב כהים וארוכים. הנקבות בעלות גב ירוק-בהיר לחלוטין והחזה והבטן אדמדמים כהים, עם זנב אפור בעל קצוות לבנים או שחורים.
הקוליברי ההררי מצוי בהרים של מחוז צ'יריקי (אנ') שבמערב פנמה. הוא חי ביערות ההרים ובשיחיות בעלות הפרחים שעליהם, בגובה של עד 1,500 מטרים והוא ממריא עד לקו העצים. לעיתים הוא מצוי גם ביישובים בקרבת היערות אך הוא איננו נודד.
כמו שאר הקוליבריים הוא ניזון מיניקת צוף מפרחים מקומיים, ביניהם אפיפיטים ועוד והנקבות מחפשות פרחים נמוכים בשיחים. הוא ניזון גם מפרוקי-רגליים שהוא לוכד במקורו והוא נאלץ לשמור על הפרחים מפיקי הצוף מפני פולשים כמו קוליבריים אחרים. קוליברי זה תוקפני מאוד ויגרש אף קוליבריים גדולים ממנו, דבר שעשוי להיות חיוני מאחר שחלק מהפולשים הורסים את הפרחים.
עונת הרבייה של הקוליברי מתרחשת בין אוקטובר לאפריל והקן שלו מכיל גביע סיבים מוקפי טחב וחזזית. הנקבה בונה לבדה את הקן ומטילה בו 2 ביצים, עליהם היא דוגרת 15 עד 19 ימים עד הבקיעה.
הערות שוליים

↑  קוליברי לבן-חזה הררי באתר הרשימה האדומה של IUCN